Közlemény az idézés-technikáról
(Illusztrációként, 2000 december 21)
MTI Belpolitikai Szerkesztőségnek, tel 375-7446, fax 318-9726
Patrubány Miklós, az MVSZ elnöke és az ő sajtószolgálata a Magyar Távirati Iroda részére közzétette (ma már a Kossuth Rádióban jellememet is emlegetve), hogy én december másodikán a küldötteknek azt mondtam, hogy "a jogszerűség, a törvény helyreállt a mai napon az MVSZ-ben ... stb". Mindezt valóban mondtam, de közvetlenül előtte a következőket: "elnökségi tagtársaim - akik ide nem kaptak meghívást - nevében nyilván nem szólhatok, de azt gondolom, hogy akiben egy kis sportszerűség van, becstelennek tartaná, hogy anélkül, hogy szót váltanék velük, én azt mondanám, hogy kérem uraim, semmi nem történt, a jogszerűség, a törvény helyreállt a mai napon ....".
A kétoldalas teljes szöveget az MVSZ főtitkára az elnök utasítására hangszalagról leiratta, tehát ezt ők pontosan ismerték. (Én is kértem most a főtitkár urat, hogy irassa le többi megszólalásomat is - ugyanis én személyeskedés helyett hat hónapja írásban és szóban egyértelműen csak a törvényességhez ragaszkodást emlegettem.)
Szijártó István, az MVSZ Anyaországi Régió elnöke